Ceraunius Tholus

**Ceraunius Tholus** é un volcán situado en Marte, dentro do cuadrángulo de Tharsis a 24° de latitude norte e 262,75° de lonxitude este, e fai parte do grupo de volcáns *Uranius*. Ten 130&nbsp;km de ancho, 5,5 km de altitude e recibiu o nome dun antigo accidente xeolóxico.

Polo xeral pénsase que ten un escudo basáltico coa parte inferior soterrada baixo a chaira formada por lavas. As interpretacións anteriores suxerían que era un estratovolcán. As ladeiras de Ceraunius Tholus son bastante empinadas cunha pendente media de 8°, con moitas canles de erosión radial e vales esfuracados que se estenden dende abaixo do bordo da caldeira cara á base do volcán. A hipótese actual é que os vales foron erosionados pola auga. As características máis interesantes de Ceraunius Tholus son tres grandes canóns no flanco noroeste de Ceraunius Tholus, que son de ata 2,5 km de ancho e 300 m de profundidade. O máis grande destes tres tamén parece se-lo o máis novo e sobresae dende o punto máis baixo da caldeira volcánica e remata no interesante cráter Rahe (un cráter de impacto oblicuo con medidas de 35 × 18 km.), xusto ó norte do volcán onde formou un deposito en forma de abano. A súa orixe é aínda discutible e hai catro principais modelos propostos: a acción fluída, os fluxos volcánicos, o val é unha canle de lava ou algunha combinación de modelos anteriormente mencionados.

Ceraunius semella pequeno en comparación con outros volcáns máis grandes, pero é case tan alto coma o Monte Everest da Terra.

A caldeira de Ceranius Tholus tamén está salpicada de moitos pozos de colapso, que son distintos dos cráteres de impacto xa que non teñen anel e varían en abundancia ó longo da caldeira. Ceraunius Tholus probablemente formouse durante o período Hesperiano tardío.

## Glaciares 
Algúns científicos cren que os glaciares poden existir en moitos dos volcáns de Tharsis incluíndo a Olympus Mons, Ascraeus Mons e Pavonis Mons. Os glaciares de Ceraunius Tholus poderíanse ter derretido no pasado para formar algúns lagos temporais. A suavidade e o liso do chan da caldeira de Ceraunius Tholus suxire que no pasado a auga de desxeo acumulábase nun lago situado na mesma caldeira do volcán.

## Medio ambiente ó redor de Ceraunius Tholus 
Ceraunius Tholus está na elevación de Tharsis, tamén chamada protuberancia de Tharsis.  Tharsis é unha terra de grandes volcáns. Olympus Mons é o volcán máis alto coñecido. Ascraeus Mons e Pavonis Mons teñen polo menos 320 km de ancho e teñen máis de 10 km de altitude por riba da meseta na que se asentan. A meseta está entre 4,8 a 6,44 km quilómetros por riba da altitude cero de Marte.

[thumb|Mapa do cuadrángulo de Tharsis coas características principais indicadas. Tharsis contén moitos volcáns, incluíndo a [Olympus Mons, o volcán máis alto do Sistema Solar.]]

Ficheiro:Ceraunius Tholus Channel.JPG|A canle de Ceraunius Tholus, visto polo HiRISE. O cumio do cráter de Ceraunius Tholus está xusto á dereita desta imaxe. Fai clic na imaxe para ve-las raias escuras da pendente. A barra da escala ten 1000 metros de longo.
Ficheiro:Cerauniustholus.jpg|Vista de Ceraunius Tholus e Uranius Tholus dende cámara da Mars Orbiter.
Ficheiro:Ceraunius Tholus 3D THEMIS dayIR-MOLA 5x vert.jpg|Vista en 3D xerada por ordenador de Ceraunius Tholus con 5 veces de esaxeración vertical. A imaxe foi obtida a partir da cobertura de THEMIS ademais da altimetría do MOLA. O cráter Rahe está á esquerda.

## Notas 
## Véxase tamén 
### Ligazóns externas 
* Albor Tholus with Google Mars